Radu Ștefan Bănică: „Un jurat prea sever, care, deși poate avea intenții bune, a lăsat o impresie negativă și a provocat o anxietate care m-a făcut să mă îndoiesc de mine”
E pasionat de muzică și de actorie și își croiește drumul cu multă seriozitate. Dar nu uită nici de dimensiunea ludică a vieții. Poate și de aceea se bucură să fie înconjurat de copii talentați, fiind jurat în emisiunea „Vedeta familiei”, de la TVR 1. Ce a contat când a decis să fie parte din acest proiect, dar și cum îi învață pe copii să „citească” aprecierile sau criticile unui juriu aflăm de la juratul Radu Ștefan Bănică.